**Broj 3/2024. Kutjevo, 28. svibnja 2024.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **List izlazi prema potrebi Besplatni primjerak**



Sadržaj

II. Odluka [o izmjeni i dopuni Odluke o utvrđivanju visine grobnih naknada 1](#_Toc167860943)

[Odluka](#_Toc167860944) [o ustrojstvu i djelokrugu upravnih tijela Grada Kutjeva 2](#_Toc167860945)

[Odluka](#_Toc167860946) [o uključivanju u Program „Gradovi i općine – prijatelji djece“ 8](#_Toc167860947)

Na temelju članka 13. stavka 4. Zakona o grobljima ("Narodne novine", broj 19/98, 50/12, 89/17), članka 8., 26. i 52. Odluke o grobljima („Službeni glasnik Grada Kutjeva, br. 3/18) i članka 37. Statuta Grada Kutjeva („Službeni glasnik Grada Kutjeva“, br. 2/21), na prijedlog Uprave groblja, Gradsko vijeće Grada Kutjeva na svojoj 21. sjednici održanoj 28. svibnja 2024. godine donijelo je

# II. O D L U K U

# o izmjeni i dopuni Odluke o utvrđivanju visine grobnih naknada

**Članak 1.**

Članak 3. Odluke o utvrđivanju visine grobnih naknada, KLASA: 363-02/21-01/01, URBROJ: 2177/06-02-21-01 od 19. listopada 2021. godine i Odluke o izmjeni i dopuni Odluke o utvrđivanju visine grobnih naknada, KLASA: 363-02/22-01/1, URBROJ: 2177-6-03-3-22-1 od 15. prosinca 2022. godine, mijenja se i dopunjuje na način da se mijenja 5. stavak ovoga članka, koji sada glasi:

„Od plaćanja godišnje grobne naknade, dijelom se oslobađaju članovi kućanstava čiji zbirni prihodi od plaća, mirovina ili drugih oblika samostalnog i nesamostalnog rada, invalidnina, socijalnih naknada, prihoda od zakupa i svih drugih oblika redovnih primanja, ne prelaze iznos od 350,00 EUR zbrojeno mjesečno. Uprava groblja će po zahtjevu člana kućanstva koje ispunjava ovaj uvjet izdati rješenje kojim se godišnja grobna naknada određuje na iznos od 6,63 € (bez PDV-a) bez obzira na broj grobnih mjesta članova kućanstva. Uz zahtjev, podnositelj će morati dostaviti dokaze kojim dokazuje da ukupni primici njegovog kućanstva ne prelaze 350,00 EUR. Popis dokumenata kojima će se prethodno navedeno dokazivati objaviti će Uprava groblja zasebnom Odlukom. Uprava groblja će za potrebe validacije zahtjeva za oslobađanje plaćanja naknade iz ovog članka imenovati Povjerenstvo koje će provjeravati zahtjeve i dokaze i po potrebi tražiti druge“.

**Članak 2.**

Ostale odredbe Odluke o utvrđivanju visine grobne naknade ostaju nepromijenjene te su i dalje na snazi.

**Članak 3.**

Ova Odluka stupa na snagu osmi dan od dana objave u „Službenom glasniku Grada Kutjeva“,

KLASA: 021-01/24-01/9

URBROJ: 2177-6-02-24-2

Kutjevo, 28. svibnja 2024.

GRADSKO VIJEĆE GRADA KUTJEVA

 PREDSJEDNIK

 Branko Vido, v. r.

Na temelju članka 35. i članka 53. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 16. Statuta Grada Kutjeva („Službeni glasnik Grada Kutjeva“ 2/21), Gradsko vijeće Grada Kutjeva na 21. sjednici održanoj dana 28. svibnja 2024. godine donosi

# O D L U K U

# o ustrojstvu i djelokrugu upravnih tijela Grada Kutjeva

**I. OPĆE ODREDBE**

**Članak 1.**

Ovom Odlukom uređuje se ustrojstvo, nazivi i djelokrug rada upravnih tijela Grada Kutjeva, kao i druga pitanja od značaja za njihov rad.

**Članak 2.**

Riječi i izrazi u ovoj Odluci koji imaju rodno značenje, bez obzira jesu li korišteni u muškom ili ženskom rodu, odnose se na jednak način na muški ili ženski rod.

**Članak 3.**

Upravna tijela ustrojavaju se sukladno vrsti i opsegu poslova, srodnosti i organizacijskoj povezanosti, potrebi učinkovitog upravljanja i obavljanja poslova iz samoupravnog djelokruga Grada, učinkovitog rukovođenja njihovim radom i odgovornosti u radu.

**Članak 4.**

Upravna tijela osnivaju se kao upravni odjeli.

U upravnim tijelima mogu se ustrojavati druge ustrojstvene jedinice.

**Članak 5.**

Sredstva za rad upravnih tijela Grada u osiguravaju se u Proračunu Grada Kutjeva, Državnom proračunu i iz drugih prihoda u skladu sa zakonom.

**Članak 6.**

Upravna tijela smještena su u zgradi sjedišta Grada Kutjeva.

U obavljanju poslova iz svog djelokruga upravna tijela koriste pečat sukladno Zakonu.

Akti upravnih tijela Grada u zaglavlju moraju sadržavati: grb Republike Hrvatske, REPUBLIKA HRVATSKA, POŽEŠKO-SLAVONSKA ŽUPANIJA, Grb Grada, Grad Kutjevo, naziv upravnog tijela, klasifikacijsku oznaku, urudžbeni broj te datum i mjesto izrade akta.

**II. USTROJSTVO I DJELOKRUG UPRAVNIH TIJELA**

**Članak 7.**

Za obavljanje poslova iz samoupravnog djelokruga Grada Kutjeva ustrojavaju se sljedeća upravna tijela:

1. Upravni odjel za opće i pravne poslove, financije, gospodarstvo i društvene djelatnosti
2. Upravni odjel za prostorno uređenje, graditeljstvo, komunalni sustav i imovinu

**Članak 8.**

Upravni odjel za opće i pravne poslove, financije, gospodarstvo i društvene djelatnosti, obavlja upravne, stručne, administrativne i tehničke poslove iz samoupravnog djelokruga Grada kao jedinice lokalne samouprave, sukladno zakonima i drugim propisima i to naročito:

- opće poslove: opće i kadrovske poslove, vođenje evidencija iz djelatnosti rada i radnih odnosa službenika i namještenika upravnih odjela, osiguravanje tehničkih uvjeta za rad u upravnim odjelima, poslovi prijama i otpreme pošte, vođenje uredskog poslovanja, urudžbenog zapisnika, poslovi arhive,

- poslove javne nabave, postupke jednostavne nabave radova, roba i usluga

- poslove pripreme materijala za održavanje sjednica gradskog vijeća, radnih tijela gradskog vijeća, praćenje rada na sjednicama, izrada zapisnika i akata koje donosi gradsko vijeće i radna tijela gradskog vijeća te gradonačelnika, priprema i dostava donesenih akata za objavu,

- poslove pravnog savjetovanja s područja pripreme, izrade i provođenja propisa iz djelokruga gradonačelnika i gradskog vijeća, obavlja poslove praćenja i tumačenja zakona i drugih propisa, stručne, savjetodavne i upravne poslove za potrebe gradonačelnika i gradskog vijeća

- poslove u svezi ostvarivanja prava na pristup informacijama,

- poslove službenog protokola i organizacije službenih posjeta, svečanih sjednica i manifestacija, obilježavanja blagdana, poslove promidžbe, poslove za gradsku i međunarodnu suradnju, poslove vezane za odnose s javnošću i suradnju s predstavnicima medija, sudjeluje u uređivanju službenih internetskih stranica, priprema protokol za svečane sjednice i prijeme, te poslove prijema stranaka za gradonačelnika

- poslove unaprjeđenja mjesne samouprave,

- poslove u vezi Savjeta mladih, dječjeg gradskog vijeća

- poslove koji se odnose na zaštitu na radu, zaštitu podataka, zaštitu od požara, vatrogastvo i civilnu zaštitu, ljudska prava, ravnopravnost spolova, prava nacionalnih manjina, odnose s vjerskim zajednicama i razvojem civilnog društva,

- poslove praćenja i unaprjeđenja rada udruga građana, poslove suradnje s vjerskim zajednicama

- poslove koji se odnose na društvene djelatnosti: kulturu, tehničku kulturu i šport, briga i odgoj djece predškolske dobi, osnovno školstvo, socijalnu skrb, zdravstvo i djelatnost udruga građana,

- praćenje rada javnih ustanova i drugih pravnih osoba kojima je Grad Kutjevo osnivač, a koje djeluju na području predškolskog i školskog odgoja, kulture, sporta, socijalne skrbi i protupožarne zaštite,

- poslove vođenja financijskog i materijalnog poslovanja Grada: izrade prijedloga i izvršavanja proračuna, izrada polugodišnjeg i godišnjeg izvještaja o izvršenju proračuna,, razreza i naplate prihoda koji pripadaju Gradu kao jedinici lokalne samouprave, obavljanje računovodstvenih i knjigovodstvenih poslova, vođenje evidencija o imovini, vođenje platnog prometa putem računa Grada, vođenje poslova osiguranja Grada, provedba postupaka vezanih za zaduživanje i davanje jamstava, izračun i kontrola fiskalnog kapaciteta, popis duga, izdanih jamstava i zajmova, izrada uputa i smjernica za izradu prijedloga proračuna i financijskih planova i dostavljanja istih proračunskim korisnicima, razmatranje prijedloga i usklađivanje financijskih planova proračunskih korisnika s procijenjenim prihodima i primicima, kontrola korištenja proračunskih sredstava,

- poslove vezane za gospodarski razvoj, razvoj turizma, te poticanje razvoja obrta, malog i srednjeg poduzetništva putem posebnih programa od interesa za Grad, izrada programa i provedba natječaja

- poslove pripreme i izrade projekata i programa suradnje sa subjektima s područja Europske unije, poslove povezane s kandidiranjem projekata za financiranje od strane europskih i drugih fondova,

- i druge poslove u skladu sa zakonom.

**Članak 9.**

Upravni odjel za prostorno uređenje, graditeljstvo, komunalni sustav i imovinu obavlja upravne, stručne, administrativne i tehničke poslove iz samoupravnog djelokruga Grada kao jedinice lokalne samouprave, sukladno zakonima i drugim propisima i to naročito:

- poslove iz djelatnosti prostornog uređenja i zaštite okoliša: izrada prijedloga izvješća o stanju u prostoru, izrada prijedloga programa za unapređenje stanja u prostoru, obavljanje poslova vezanih uz donošenje prostornog plana uređenja grada i prostornih planova nižeg reda te provedbe postupka javne rasprave, izrada prijedloga programa zaštite okoliša u slučajevima onečišćenja okoliša lokalnih razmjera,

- poslove koji se odnose na djelatnost komunalnog gospodarstva: izrada prijedloga programa održavanja objekata i uređaja komunalne infrastrukture, izrada prijedloga programa izgradnje komunalne infrastrukture, rješavanje upravnih poslova iz djelatnosti komunalnog gospodarstva, provedba komunalnog reda, poslove komunalnog i prometnog redarstva, programi održavanja i izgradnje drugih objekata kojih je vlasnik ili investitor grad

- poslove pripreme prijedloga akata u gospodarenju nekretninama u vlasništvu grada: zakupa i prodaje nekretnina, prijedloga ugovora o zakupu i prodaji nekretnina (stanova, poslovnih prostora, objekata i zemljišta), davanje prostora na privremeno i povremeno korištenje,

- vođenje imovinsko - pravnih postupaka vezanih uz imovinu grada

- poslove vezane za gospodarenje poljoprivrednim zemljištem u vlasništvu Republike Hrvatske i Grada Kutjeva

- poslove vezane za uređenje prometa na području grada

- nabava opreme i investicijsko održavanje, praćenja kapitalnih projekata na području grada

- poslove vezane uz pripremu i provođenje javnog rada i rada za opće dobro

- praćenje rada javnih ustanova i drugih pravnih osoba kojima je Grad Kutjevo osnivač, a vezani su za opis poslova iz djelokruga odjela

- i druge poslove u skladu sa zakonom.

**Članak 10.**

Pravilnikom o unutarnjem redu uređuje se unutarnji ustroj upravnih tijela, radna mjesta s naznakom temeljnih poslova i zadaća, broj izvršitelja, te stručni i drugi uvjeti za obavljanje poslova određenog radnog mjesta.

Pravilnik iz stavka 1. ovog članka donosi gradonačelnik.

**Članak 11.**

Za obavljanje komunalnih djelatnosti, posebnom odlukom, osnovat će se Vlastiti pogon za obavljanje komunalnih djelatnosti, bez svojstva pravne osobe.

Vlastitim pogonom za obavljanje komunalnih djelatnosti rukovodi upravitelj.

Na djelatnike Vlastitog pogona za obavljanje komunalnih djelatnosti primjenjuju se odredbe Zakona koji se primjenjuje na službenike i namještenike upravnih tijela Grada Kutjeva, odnosno odredbe Zakona o službenicima i namještenicima u lokalnoj i područnoj (regionalnoj) samoupravi, pa se upravitelj Vlastitog pogona za obavljanje komunalnih djelatnosti smatra čelnikom tijela te je ovlašten odlučivati o prijmu u službu, rasporedu na radna mjesta, kao i o drugim pravima i obvezama djelatnika Vlastitog pogona.

Pravilnik o unutarnjem ustroju i načinu rada Vlastitog pogona za obavljanje komunalnih djelatnosti Grada Kutjeva donosi gradonačelnik.

**III. NAČIN RADA, RUKOVOĐENJA I UPRAVLJANJA UPRAVNIM TIJELIMA**

**Članak 12.**

Upravnim tijelima upravljaju pročelnici koji se imenuju i razrješuju na način propisan Zakonom.

U odnosu na službenike i namještenike raspoređene u upravnom tijelu pročelnik ima položaj čelnika tijela.

Ostali službenici i namještenici primaju se u službu odnosno na rad u upravna tijela sukladno zakonu kojim se uređuju radni odnosi službenika i namještenika u lokalnoj i područnoj (regionalnoj) samoupravi.

Pročelnici su za svoj rad odgovorni gradonačelniku.

**IV. SLUŽBENICI I NAMJEŠTENICI**

**Članak 13.**

Poslove u upravnim tijelima obavljaju službenici i namještenici raspoređeni na radna mjesta sukladno Pravilniku o unutarnjem redu.

Službenici obavljaju poslove iz samoupravnog djelokruga Grada.

Službenici obavljaju upravne, stručne i ostale poslove u upravnim tijelima.

Namještenici obavljaju pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga upravnih tijela.

**Članak 14.**

Službenici i namještenici primaju se u službu u upravna tijela Grada na slobodna radna mjesta utvrđena Pravilnikom o unutarnjem redu, a po postupku i na način propisan odredbama posebnog zakona kojima se uređuju radni odnosi službenika i namještenika u tijelima jedinica lokalne i područne (regionalne) samouprave.

Postupak prijma u službu provodi se u skladu s Planom prijma u službu Grada kojeg donosi gradonačelnik za svaku kalendarsku godinu, a koji iskazuje stvarno stanje potreba i sadrži broj potrebnih službenika i namještenika koji se planiraju zaposliti na neodređeno vrijeme u toj kalendarskoj godini, te broj prijma vježbenika odgovarajuće stručne spreme i struke.

**Članak** **15.**

Radom upravnog tijela upravlja pročelnik.

Pročelnika Upravnog odjela bira i imenuje gradonačelnik na temelju provedenog javnog natječaja.

Pročelnik Upravnog odjela za svoj rad i rad odjela odgovoran je gradonačelniku. Pročelnik Upravnog odjela dužan je na zahtjev gradonačelnika izvještavati o radu Upravnog odjela kojim upravlja.

Pročelnik organizira obavljanje poslova i brine se o funkcioniranju Upravnog odjela, daje službenicima upute za obavljanje poslova, brine se o njihovu stručnom osposobljavanju i usavršavanju tijekom službe, obavlja i druge poslove određene Ustavom, zakonom, Statutom i ostalim gradskim aktima.

Pročelnik u obavljanju svojih poslova ima prava i dužnosti utvrđene zakonom i drugim propisima te Statutom.

Pročelnik je osobno odgovoran za zakonit, pravilan i pravodoban rad Upravnog odjela kojim upravlja, i za izvršenje zadataka i poslova iz djelokruga svojih ovlasti. Pročelnik je za svoj rad odgovoran gradonačelniku.

**Članak 16.**

Radno vrijeme i uredovno vrijeme upravnih tijela propisuje posebnom odlukom gradonačelnik.

Raspored termina za rad sa strankama mora se istaknuti na ulazu u sjedište Grada Kutjeva te na internetskoj stranici Grada Kutjeva.

**V. PRIJELAZNE I ZAVRŠNE ODREDBE**

**Članak 17.**

Pravilnik o unutarnjem redu iz članka 10. ove Odluke gradonačelnik će donijeti najkasnije u roku od 30 dana od stupanja na snagu ove Odluke.

**Članak 18.**

Zatečeni službenici i namještenici na radu u Jedinstvenom upravnom odjelu na dan stupanja na snagu ove Odluke nastavljaju s radom na dotadašnjim radnim mjestima, te zadržavaju plaće i druga stečena prava do donošenja novih Rješenja o rasporedu na radna mjesta utvrđena novim Pravilnikom o unutarnjem redu iz čl. 10. ove Odluke, te odredbama posebnog zakona kojim se uređuju radni odnosi službenika i namještenika u tijelima jedinica lokalne i područne (regionalne) samouprave i na temelju propisa donesenih na temelju istog zakona.

**Članak 19.**

Gradonačelnik će po stupanju na snagu ove Odluke imenovati privremene pročelnike upravnih odjela.

**Članak 20.**

Stupanjem na snagu ove Odluke prestaje važiti Odluka o ustrojstvu i djelokrugu Jedinstvenog upravnog odjela Grada Kutjeva („Službeni glasnik Grada Kutjeva 1/15 i 7/20).

**Članak 21.**

Ova Odluka objavit će se u „Službenom glasniku Grada Kutjeva“, a stupa na snagu dana 1. lipnja 2024. godine.

KLASA: 021-01/24-01/9

URBROJ: 2177-6-02-24-3

U Kutjevu, 28. svibnja 2024.

 GRADSKO VIJEĆE
PREDSJEDNIK

 Branko Vido, v. r.

Na temelju članka 37. Statuta Grada Kutjeva („Službeni glasnik Grada Kutjeva“, broj 2/21) Gradsko vijeće na svojoj 21. sjednici održanoj dana 28. svibnja 2024. donosi

# ODLUKU

# o uključivanju u Program „Gradovi i općine – prijatelji djece“

**I.**

Grad Kutjevo uključuje se u Program „Gradovi i općine – prijatelji djece“ (dalje u tekstu: Program) kojeg na nacionalnoj razini operativno provode Savez društava „Naša djeca“ Hrvatske i Hrvatsko društvo za socijalnu i preventivnu pedijatriju.

**II.**

Sudjelovanjem u Programu ostvaruju se sljedeći ciljevi:

- unapređenje i poboljšanje kvalitete života djece u Gradu Kutjevu,

- izdvajanje financijskih sredstava za djecu,

- osiguranje dostupnih i kvalitetnih usluga za djecu i roditelje.

Naziv „Grad/Općina - prijatelj djece“ obvezujući je i počasni javni naziv dodijeljen od strane Koordinacijskog odbora Programa „Gradovi i općine – prijatelji djece“ na temelju ispunjenja propisanih uvjeta. Titula se dodjeljuje na trajanje od 5 godina s mogućnošću obnavljanja.

**III.**

U svrhu ispunjenja postavljenih ciljeva i provedbe Programa, gradonačelnik Grada Kutjeva donijet će Zaključak o osnivanju Koordinacijskog odbora Programa „Gradovi i općine – prijatelji djece“.

Koordinacijski odbor tijelo je nadležno za koordiniranje aktivnostima prijave i kandidature Grada Kutjeva za dobivanje naziva „Grad Kutjevo – prijatelj djece“ sukladno metodologiji prijave propisanoj u dokumentima Saveza društava „Naša djeca“ Hrvatske.

Ovlašćuje se gradonačelnik Grada Kutjeva za donošenje Zaključka iz stavka 1. ovoga članka u roku od trideset (30) dana od dana stupanja na snagu ove Odluke.

**IV.**

Rok ispunjavanja uvjeta i podnošenja prijave za kandidaturu „Grad Kutjevo - prijatelj djece“ je tri godine od dana stupanja na snagu ove Odluke.

**V.**

Ova Odluka stupa na snagu danom objave u „Službenom glasniku Grada Kutjeva“.

KLASA: 021-01/24-01/9

URBROJ: 2177-6-02-24-4

Kutjevo, 28. svibnja 2024.

GRADSKO VIJEĆE GRADA KUTJEVA

 PREDSJEDNIK

 Branko Vido, v. r.

Izdavač: Grad Kutjevo, www.kutjevo.hr • Odgovorni urednik: Matea Bilić

Redakcija: Jedinstveni upravni odjel Grada Kutjeva, Trg graševine 1, 34340 Kutjevo

Tel: 034/315-008; e-mail: grad@kutjevo.hr